Qui ha impedit l'accés de Puigdemont i Comín al Parlament Europeu?
Funcionaris del Parlament Europeu hi han impedit l'accés a Carles Puigdemont i Toni Comín quan hi anaven a recollir la credencial d'eurodiputats. Ho han denunciat ells mateixos a Brussel·les. Puigdemont ha explicat que l'ordre de vetar-los l'entrada l'ha donat el secretari general de la cambra, Klaus Welle i que l'argument és que l'estat espanyol no ha comunicat oficialment la llista de diputats escollits. 'Hem vist que hi havia una llista de tots els eurodiputats escollits i que hi havia tres noms marcats amb una trama de color gris: el d'Oriol Junqueras, el de Toni Comín i el meu', ha dit. 'Ens han dit que no ens podien donar explicacions de, si l'argument era que no hi havia la llista oficial, per què altres eurodiputats sí que han pogut fer aquests tràmits. Naturalment, estem iniciant tots els tràmits legals per a denunciar aquesta greu violació de drets fonamentals'.
Funcionaris